ཨང་སན་སུ་སྐྱིད་ཀྱིས་བཤད་རྒྱུར།འབར་མ་དང་ཀྲུང་གོ་གཉིས་ནི་ཁྱིམ་མཚེས་ཡིན་ལ།རྒྱལ་ཁབ་གཉིས་ཀྱི་མཛའ་མཐུན་འབྲེལ་བ་འཕེལ་རྒྱས་སུ་གཏོང་བར་འབད་བརྩོན་བྱེད་པ་ནི་ཧ་ཅང་གལ་ཆེ།འབར་མ་རྒྱལ་ཡོངས་དམངས་གཙོ་མནའ་མཐུན་གྱིས་འབར་མ་དང་ཀྲུང་གོ་གཉིས་ཀྱི་མཛའ་མཐུན་འབྲེལ་བ་འཕེལ་རྒྱས་གཏོང་བར་ཧ་ཅང་མཐོང་ཆེན་བྱེད་ཀྱིན་ཡོད་ལ།ཀྲུང་གོ་གུང་ཁྲན་ཏང་གིས་མགོ་ཁྲིད་བྱེད་པའི་ཀྲུང་གོས་འཕེལ་རྒྱས་ཀྱི་གྲུབ་འབྲས་ཆེན་པོ་བླངས་པར་ཡིད་སྨོན་བྱས་པར་མ་ཟད།ཐེངས་འདིའི་འཚམས་འདྲི་བརྒྱུད་དེ།ཏང་གཉིས་བར་གྱི་འབྲེལ་བ་ཇེ་དམ་དུ་གཏོང་བ་དང་།རྒྱལ་ཁབ་གཉིས་ཀྱི་མི་དམངས་བར་གྱི་མཛའ་མཐུན་འབྲེལ་བ་མུ་མཐུད་དུ་འཕེལ་རྒྱས་སུ་གཏོང་བར་རེ་བ་བྱེད་ཀྱིན་ཡོད་ཟེར།